**TURVALLISUUSSUUNNITELMA**

**Harrastustilat: Syväojankatu 3 A 87700 Kajaani**

|  |  |
| --- | --- |
| Järjestäjä  | **Tanssiurheiluseura Kajaanin Casamba ry** |
| Toiminta | **Tanssiharjoitukset** |
| Aika ja paikka | **1.1.2019 alkaen** |

**Toiminnan turvallisuudesta vastaava henkilön ja hänen varahenkilönsä yhteystiedot**

|  |  |
| --- | --- |
| Vastuuhenkilö  | **Lauri Huotari** |
| Puhelin | **0500 227600** |
| Sähköposti | **laurihuotari65@gmail.com** |
| Varahenkilö ja puhelin | **Juha Maskonen, 050 436 8658** |

**Ajo-ohjeet**

|  |  |
| --- | --- |
| Noutopaikka tai koordinaatit | **Syväojankatu 3 A 87700 KAJAANI** |
| Ajo-ohje (selitettynä) | **Syväojankadulle K-Market Huuhkajavaara kohdalta oikealle, Wanha Kulkuri majoitusliikkeen jälkeen oikealla** |

**Tärkeitä puhelinnumeroita**

|  |  |
| --- | --- |
| Päivystävä sairaanhoitaja | 08 6156 6000 |
| Hätänumero | **112** |
| Kajaanin Kiinteistöhuolto | 044 7550 950 (päivystys 24h) |

**Tärkeimmät riskit ja niihin varautuminen**

|  |  |
| --- | --- |
| Tapaturmat: kompastuminen, liukastuminen | Tanssi salissa asianmukainen ja riittävä valaistus, kiinteistön omistaja vastaa käytävien, saniteetti ja pukeutumistilojen valaistuksesta. Tanssisalin lattiaan on asennettu tanssimatto, säännöllinen tarkistus ja tarvittaessa korjaus. Ensiaputarvikkeet löytyvät laukusta, salissa sijaitsevan hyllyn päällä. Seuran toimihenkilöille järjestetään ensiapukoulutusta. |
| Tulipalo | Poistumistiet merkitty asianmukaisilla hätäpoistumisteistä ilmaisevilla valoilla. Kokoontumispaikka Syväojankadun vastakkaisella puolella oleva parkkipaikka. Ensisammutusvälineiden (vaahtosammuttimet ja vesipostit) paikat merkitty asianmukaisesti. Ensisammutus välineet sisääntuloaulassa ja rakennuksen siipien välisessä käytävässä.Harrastuskauden alussa käydään ryhmissä läpi hätäpoistumistiet sekä toimintaohjeet tulipalon sattuessa. Kynttilät ja muu avotulen tekeminen on kielletty. Jos tilaisuudessa käytetään keittiössä olevaa liettä/ uunia, sitä ei saa jättää valvomatta hetkeksikään käytön aikana ja käytön loputtua on huolehdittava lämmön poiskytkemisestä laitteesta. Kaikki uudet ohjaajat perehdytetään toimintaohjeisiin. |
| Uhkaava tilanne: uhkaava henkilö seuran tiloissa | Ensisijaisesti tilat pyritään lukitsemaan siten, ettei uhka pääse kohdistumaan harrastajiin ja ohjaajiin. Ohjaajalla on velvollisuus olla heti yhteydessä hätänumeroon (112) ja pyrkiä tiloja lukitsemalla turvaamaan harrastajien ja itsensä turvallisuus. |
| Epäasiallinen käyttäytyminen | Seuran toiminnan on oltavaa tasapuolista ja kohteliasta kaikkia harrastajia, seuran jäseniä, toimihenkilöitä ja yhteistyökumppaneita kohtaan, sukupuolesta, iästä, vammasta, etnisestä taustasta tai muusta seikasta riippumatta.Mikäli havaitset syrjintää tai epäasiallista käytöstä seuran toiminnassa, ilmoita siitä ensisijaisesti ryhmän ohjaajalle tai seuran johtokunnan jäsenelle. Ohjaajan on puututtava havaitsemaansa tai ilmoitettuun epäasialliseen käytökseen pikaisesti keskustelemalla ko. henkilön kanssa. Mikäli keskustelu ei johda tilanteen korjautumiseen tai keskustelu ei ole mahdollista, tulee asia ilmoittaa johtokunnan jäsenelle. Jos asia koskee ohjaajaa, ilmoita siitä johtokunnan jäsenelle tai vastuu valmentajalle. Ilmoituksen vastaanottajan velvollisuus on viedä asia viipymättä johtokunnan käsittelyyn.Kaikissa tapauksissa epäasiallinen käyttäytyminen tulee saattaa johtokunnan tietoon.  |
| Luonnonilmiöt | Ukkosen tai muun syyn aiheuttamat sähkökatkon sattuessa tilojen hätäpoistumistievalot toimivat ja ohjaavat poistumisteille.Mikäli luonnonilmiö aiheuttaa mahdollista vaaraa poistuttaessa tilojen ulkopuolelle, ohjaajat kokoavat harrastajat turvalliseen tilaan sisätiloissa ja ovat tarvittaessa yhteydessä harrastajan vanhempiin (lapset ja nuoret).  |
| Vesivahingot | Pienissä tilapäisissä vesivahingoissa, pyri estämään vahingon laajeneminen ja ota yhteys kiinteistö huoltoon tai kiinteistön omistajaan. Laajemmassa vesivahingossa, jota ei omatoimisesti pysty pysäyttämään tai rajaamaan, ohjaa harrastajat ja muut ohjaajat turvallisen tilaan sisällä tai ulos kokoontumispaikalle. Ole yhteydessä hätänumeroon (112) ja mahdollisuuksien mukaan kiinteistö huoltoon.  |
| Kilpailumatkat | Kilpailumatkat suoritetaan pääasiassa yksityisautoilla. Matkalla noudatetaan yleisiä sääntöjä ja turvallisuus käytäntöjä. Kilpailupaikalla noudatetaan kilpailun järjestäjän antamia ohjeita. Alaikäisten harrastajien mukana on aina täysi-ikäinen henkilö, mielellään kilpailuun osallistujan huoltaja.  |
| Kilpailujen järjestäminen | Järjestäessämme kilpailuja, laaditaan kuhunkin kilpailuun tarvittaessa tapauskohtaisesti näitä ohjeita täydentävä ohjeistus, yhdessä tilan luovuttajan kanssa.   |

**Riskien hallinta**

|  |  |
| --- | --- |
| Osallistujien enimmäismäärä | Lasten- ja nuorten ryhmissä max. 20 lasta/nuorta ohjaajaa kohti. |
| Toimintaan liittyvät rajoitukset (olosuhteet, ikä, kunto, taito tms.) | Harrastajat ohjeistetaan siten, ettei harjoituksiin voi tulla sairaana. Harjoitukset ja ryhmät suunnitellaan eri ikäryhmät ja taistotasot huomioiden. Eritysryhmiä ohjaavat erityisryhmien ohjaukseen perehtyneet henkilöt. |
| Ohjaajien lukumäärä | 1 ohjaaja max.20 lasta/nuorta kohti |
| Ohjaajien toiminta ennen toiminnan alkua | Ohjaajat perehdytetään ohjaajapalavereissa ennen kauden alkua voimassa oleviin toiminta- ja turvallisuusohjeisiin. |
| Osallistujien perehdyttäminen | Ohjaajat perehdyttävät osallistujat toiminta- ja turvallisuusohjeisiin ensimmäisellä tunnilla. Kesken kauden aloittavat perehdytetään heidän tullessaan mukaan ohjaukseen |
| Lapsi tai nuori jää tulematta tunnille ilmoittamatta | Ryhmän ohjaajalla on velvollisuus pitää kirjaa tunneille osallistuvista. Päävastuu lasten kuljetuksesta ja tunneille osallistumisesta on huoltajilla. Kauden alussa sovitaan pelisäännöt yhdessä huoltajien kanssa toimintatavoista poissaolojen suhteen. |
| Lasten ja nuorten saapuminen ja lähtö tunneilta. | Päävastuu lasten kuljetuksesta harrastukseen ja sieltä pois on huoltajalla. Ohjaajan tulee huolehtia, että kaikilla lapsilla on sovittu saattaja tunneilta poistuttaessa. Mikäli saattaja ei ole saapunut paikalle, ohjaajan tulee olla yhteydessä lapsen huoltajaan tai muuhun erikseen sovittuun henkilöön. Lasta ei saa lähettää yksin kotimatkalle. Mikäli lapsi saa kulkea kotimatkan tunneilta yksin, tulee siitä olla huoltajan kirjallinen suostumus.  |
| Koneet ja laitteet | Sähkölaitteet ja –pistokkeet on kytketty ja suojattu asianmukaisesti. |
| Elintarvikkeet ja vesi | Tilaisuuksissa, joissa käsitellään elintarvikkeita, on vähintään yksi hygieniapassin omaava toimihenkilö.  |
| Paloturvallisuus  | Tiloissa ei ole sallittua käsitellä palavia kynttilöitä tai muuta avotulta. Seuran tilat ovat savuttomat. |
| Ohjaajien tausta | Kaikilta uusilta lasten- ja nuorten ohjaajilta vaaditaan rikostaustaote. |
| Ensiapulaukku | Esiapulaukku sijaitsee Casamban salin hyllyssä. |
|  |  |

**TOIMINTA HÄTÄTILANTEESSA**

**Tapaturma tilanteessa toimi näin:**



|  |
| --- |
| * Tee nopea tilanne arvio, selvitä mitä on tapahtunut
* Estä lisäonnettomuudet
* Pelasta vaarassa olevat, jos voit
* Aloita ensiapu:
	+ Turvaa hengitys ja sydämen toiminta
	+ Tyrehdytä verenvuodot
	+ Ehkäise sokki
* Hälytä apua tarpeen mukaan
	+ Kiireellisessä tapauksessa, soita yleiseen hätänumeroon **112**
		- Älä katkaise puhelua ennen kuin saat siihen luvan
	+ Ei kiireellisessä tapauksessa, päivystävä sairaanhoitaja 08 6156 6000
* Järjestä tarvittaessa potilaan kuljetus noutopaikkaan tai sairaalan päivystykseen
* Huolehdi muista osallistujista
	+ Arvioi voidaanko tapahtumaa/ retkeä jatkaa
* Saata muut osallistujat retken lähtö-/ päätepisteeseen tai lopeta tapahtuma
 |

**Tulipalon sattuessa toimi näin:**

|  |
| --- |
| * Pelasta välittömässä vaarassa olevat
* Varoita muita tiloissa olevia henkilöitä
* Sammuta lähimmällä alkusammuttimella, jos voit tehdä sen itseäsi vaarantamatta
	+ Tutustu etukäteen sammuttimien sijaintiin ja niiden käyttöön
	+ Älä koskaan sammuta rasvapaloa vedellä
* Hälytä palokunta, soittamalla yleiseen hätänumeroon **112**
	+ Kerro kuka olet ja mistä soitat
	+ Mitä on tapahtunut
	+ Missä osoitteessa on tapahtunut
	+ Onko ihmisiä vaarassa
	+ Älä katkaise puhelua ennen kuin saat siihen luvan
* Rajoita palon leviäminen sulkemalla, ovet, ikkunat ja ilmastointi
* Opasta kaikki pois ja poistu myös itse palavasta rakennuksesta, ulkona olevalle kokoontumispaikalle
	+ Kokoontumispaikka on Syväojankadun vastakkaisella puolella oleva parkkipaikka.
	+ Varmista että tiedät missä kaikki tilaisuuteesi osallistuneet ovat
* Opasta tai järjestä opastus ja esteetön pääsy pelastusyksiköille palokohteeseen
* Huolehdi tilaisuuteen osallistuneista harrastajista
	+ Ilmoita tilanteesta harrastajien vanhemmille (lapset ja nuoret)
	+ Huolehdi että tiedät ketkä ovat jo poistuneet paikalta
 |

**Toiminta tapaturman tai onnettomuuden jälkeen**

|  |  |
| --- | --- |
| Tapaturmasta tiedottaminen | Ryhmän ohjaaja vastaa tapaturman tiedottamisesta ensisijaisesti lapsen/nuoren huoltajille. Seuran puheenjohtaja hoitaa kaiken muun tiedottamisen ulkopuolisille ja seuran jäsenille, tarvittaessa yhteistyössä seuran tiedotusvastaavan kanssa.  |
| Raportointi | Tee onnettomuusraportti (vapaamuotoinen; mitä, missä, milloin). Seuran omien vakuutusasioiden osalta tee vahinkoilmoitus vakuutusyhtiöön (LähiTapiola).  |
| Viranomaisille tiedottaminen | Valvontaviranomainen (terveystarkastaja), työsuojelupiiri (jos onnettomuus sattunut työntekijälle), poliisi. Tiedottamisen hoitaa seuran puheenjohtaja |

**Tärkeitä puhelinnumeroita**

|  |  |
| --- | --- |
| Päivystävä sairaanhoitaja | 08 6156 6000 |
| Hätänumero | **112** |
| Kajaanin Kiinteistöhuolto | 044 7550 950 (päivystys 24h) |

Kajaanissa 16.6.2022 Timo Haataja

Liitteet: Kiinteistö Oy Piilastun pelastussuunnitelma.

 Toiminta hätätilanteessa pikaohje.